CELEX: 32011R1087
Language: ro
Date: 2011-10-27 00:00:00
Title: Regulamentul de punere în aplicare (UE) nr. 1087/2011 al Comisiei din 27 octombrie 2011 de modificare a Regulamentului (UE) nr. 185/2010 de stabilire a măsurilor detaliate de implementare a standardelor de bază comune în domeniul securității aviației în ceea ce privește sistemele de detectare a explozibililor Text cu relevanță pentru SEE

28.10.2011   
            
            
               RO
            
            
               Jurnalul Oficial al Uniunii Europene
            
            
               L 281/12
            
         REGULAMENTUL DE PUNERE ÎN APLICARE (UE) NR. 1087/2011 AL COMISIEI
   din 27 octombrie 2011
   de modificare a Regulamentului (UE) nr. 185/2010 de stabilire a măsurilor detaliate de implementare a standardelor de bază comune în domeniul securității aviației în ceea ce privește sistemele de detectare a explozibililor
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 300/2008 al Parlamentului European și al Consiliului din 11 martie 2008 privind norme comune în domeniul securității aviației civile și de abrogare a Regulamentului (CE) nr. 2320/2002 (1), în special articolul 4 alineatul (3),
   întrucât:
   
               (1)
            
            
               Regulamentul (UE) nr. 185/2010 al Comisiei din 4 martie 2010 de stabilire a măsurilor detaliate de implementare a standardelor de bază comune în domeniul securității aviației (2) conține dispoziții privind sistemele de detecție a explozibililor.
            
         
               (2)
            
            
               Metodele și tehnologiile de detecție a explozibililor evoluează în timp. Pentru a ține pasul cu evoluțiile amenințărilor la adresa aviației civile, cu progresul tehnologic și cu experiențele practice la nivelul Uniunii și la nivel global, Comisia trebuie să revizuiască dispozițiile referitoare la tehnologia și operarea sistemelor de detecție a explozibililor.
            
         
               (3)
            
            
               Prin urmare, Regulamentul (UE) nr. 185/2010 trebuie modificat în consecință.
            
         
               (4)
            
            
               Măsurile prevăzute de prezentul regulament sunt conforme cu avizul Comitetului pentru securitatea aviației civile instituit prin articolul 19 alineatul (1) din Regulamentul (CE) nr. 300/2008,
            
         ADOPTĂ PREZENTUL REGULAMENT:
   Articolul 1
   Anexa la Regulamentul (UE) nr. 185/2010 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 27 octombrie 2011.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 97, 9.4.2008, p. 72.
   
      (2)  JO L 55, 5.3.2010, p. 1.
   
      ANEXĂ
      În capitolul 12 din anexa la Regulamentul (UE) nr. 185/2010, punctul 12.4.2 se înlocuiește cu următorul text:
      
         „12.4.2.   Standarde aplicabile EDS
         
         
                     12.4.2.1.
                  
                  
                     Sistemelor de detecție a explozibililor le sunt aplicabile trei standarde. O decizie separată a Comisiei prevede cerințe detaliate cu privire la aceste standarde.
                  
               
                     12.4.2.2.
                  
                  
                     Toate sistemele EDS trebuie să corespundă standardului 1.
                  
               
                     12.4.2.3.
                  
                  
                     Standardul 1 expiră la 1 septembrie 2012.
                  
               
                     12.4.2.4.
                  
                  
                     Autoritatea competentă poate permite utilizarea în continuare, până la 1 ianuarie 2014 cel târziu, a sistemelor EDS de standard 1 instalate între 1 ianuarie 2003 și 1 septembrie 2006.
                  
               
                     12.4.2.5.
                  
                  
                     Standardul 2 se aplică tuturor sistemelor EDS instalate începând cu 1 ianuarie 2007, cu excepția sistemelor EDS de standard 1 pentru care a fost încheiat un contract de instalare înainte de 19 octombrie 2006.
                  
               
                     12.4.2.6.
                  
                  
                     Toate sistemele EDS trebuie să corespundă standardului 2 până la 1 septembrie 2012 cel târziu, cu excepția cazului în care se aplică prevederile de la punctul 12.4.2.4.
                  
               
                     12.4.2.7.
                  
                  
                     Standardul 2 expiră la 1 septembrie 2020.
                  
               
                     12.4.2.8.
                  
                  
                     Autoritatea competentă poate permite utilizarea în continuare, până la 1 septembrie 2022 cel târziu, a sistemelor EDS de standard 2 instalate între 1 ianuarie 2011 și 1 septembrie 2014.
                  
               
                     12.4.2.9.
                  
                  
                     Autoritatea competentă informează Comisia atunci când acordă permisiunea de continuare a utilizării sistemelor EDS de standard 2 după data de 1 septembrie 2020.
                  
               
                     12.4.2.10.
                  
                  
                     Standardul 3 se aplică tuturor sistemelor EDS instalate începând cu 1 septembrie 2014.
                  
               
                     12.4.2.11.
                  
                  
                     Toate sistemele EDS trebuie să corespundă standardului 3 până la 1 septembrie 2020 cel târziu, cu excepția cazului în care se aplică prevederile de la punctul 12.4.2.8.”